11. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Π.1819 της 26 Μαρτ./3 Απρ.1958 Περί των ενδείξεων των κυτίων των  σιγαρέττων πληρωμάτων και επιβατών πλοίων εξωτερικού. Έχοντες υπ’ όψιν: 1)Τας διατάξεις του άρθρ.9 του Νόμ.5833/1933, ως ούτος ετροποποιήθη μεταγενεστέρως. 2)Το άρθρ.1 του από 12.12.1933 Π.Δ/τος “περί τρόπου κατασκευής και παραδόσεως των προς χρήσιν των πληρωμάτων των πλοίων προοριζομένων σιγαρέττων”. 3)Τας διατάξεις του Κ.Ν.Φ. Καπνού, ως και τας τοιαύτας περί Τελωνειακού Κώδικος, ως ισχύουσι σήμερον. 4)Το άρθρ.2 του Ν.Δ/τος υπ’ αριθ.2946/1954. 5)Το γεγονός ότι, κατόπιν του άρθρ.2 του προμνησθέντος Ν.Δ/τος δι’ ου κατηργήθη η επί των σιγαρέττων πληρωμάτων πλοίων ειδική φορολογία, δεν υπάρχει εν τη ουσία, διαφορά μεταξύ των σιγαρέττων αυτών και των τοιούτων των αποστελλομένων εις το εξωτερικόν προς επιτόπιον κατανάλωσιν. 6)Την ανάγκην όπως, προς όφελος της εθνικής, οικονομίας, προωθηθή η κατανάλωσις, σιγαρέττων εις το εξωτερικόν και ιδιαιτέρως μεταξύ των επιβατών των πλοίων των αποπλεόντων δια το εξωτερικόν, αποφασίζομεν: Α)Όπως επί των κυτίων των σιγαρέττων των προοριζομένων δια τα πληρώματα και τους επιβάτας των πλοίων των αποπλεόντων δια το εξωτερικόν, άτινα εις ουδεμίαν φορολογικήν επιβάρυνσις υπόκεινται, επιτίθεται εφεξής ειδική ταινία, κατασκευαζομένη παρά των Καπνοβιομηχάνων, εφ’ ης θα αναγράφεται ευκρινώς ελληνιστί, γαλλιστί και αγγλιστί ή ένδειξις “ΣΙΓΑΡΕΤΤΑ ΕΞΩΤΕΡΙΚΟΥΑΠΑΓΟΡΕΥΕΤΑΙ Η ΧΡΗΣΙΣ ΕΝΤΟΣ ΤΗΣ ΕΛΛΑΔΟΣ”. Η ένδειξις αύτη δύναται να αναγράφεται και απ’ ευθείας επί των κυτίων λιθογραφικώς. Εφ’ εκάστου σιγαρέττου αναγράφεται η ένδειξις “ΕΞΩΤ.”, δηλωτική της αποκλειστικής εις το εξωτερικόν χρησιμοποιήσεως των εν λόγω σιγαρέττων. Β)Από της ισχύος της παρούσης καταργείται η υποχρέωσις των Καπνοβιομηχάνων να επιθέτωσι δια σφραγίδος επί των κυτίων των σιγαρέττων πληρωμάτων πλοίων την ένδειξιν “σιγαρέττα πληρωμάτων πλοίου” ή να αναγράφωσιν ταύτην επί δελτίου τοποθετουμένου εντός του κυτίου, ως και η υποχρέωσις αναγραφής εφ’ εκάστου σιγαρέττου της ενδείξεως “Νόμ.5833”. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 30.Ζ.λ.6-11 Ατέλειες υπέρ της Ναυτιλίας 